Muromieši
Muromieši (senskandināvu: Móramar) bija sena somugru tauta, kas dzīvoja Okas baseinā mūsdienu Vladimiras apgabala austrumu daļā. Pagājušo laiku stāstā 858. gadā aprakstīta kā viena no tautām, kuru varjagi aplika ar nodokli. Runāja muromiešu valodā, ko uzskata par līdzīgu mordviešu valodai. Līdztekus citiem Volgas somugriem meriešiem, meščeriem kļuva par vienu no maztautām Volgas somu un krievu nāciju veidošanās procesā.